**Dyddiad cyhoeddi:** 23 Chwefror 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Pryd allwn ni ddisgwyl gwasanaeth gweddol ddibynadwy ar lwybr Manceinion-Caerdydd?*

*Roeddwn i’n arfer teithio’n aml yn ystod dyddiau British Rail ac roedd y gwasanaeth bryd hynny’n dda iawn. Roedd Arriva yn ‘weddol’.  Erbyn heddiw, mae’n warthus.  Beth sy’n mynd o’i le?*

*A fyddech cystal â rhoi’r data dibynadwyedd trenau sydd gennych ar gyfer y llwybr hwn ar gyfer 2020.”*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Mae’r data dibynadwyedd trenau ar gyfer Llwybr Manceinion-Caerdydd yn ystod 2020 fel a ganlyn:

Nifer y gwasanaethau a ganslwyd, a pha ganran o’r holl deithiau yw hynny :-

* Bu 492 o achosion o ganslo yn ystod 2020, lle mae canslo llawn yn hafal i 1, a chanslo rhannol i 0.5. Mae hyn yn cyfateb i tua 3.5% o’r holl deithiau.

Nifer y gwasanaethau a oedwyd, a pha ganran o’r holl deithiau yw hynny :-

* Cofnodwyd 86,158 o funudau o oedi ar gyfer y llinell hon yn ystod 2020, sy’n golygu bod tua 82.0% o wasanaethau wedi rhedeg yn brydlon yn ystod 2020 (yn unol â diffiniad y diwydiant o gyrraedd o fewn 3 munud).

Rydyn ni’n deall bod Tîm Cysylltiadau Cwsmeriaid TrC wedi darparu gwybodaeth ynghylch pa waith sy’n mynd rhagddo i wella’r gwasanaeth ar hyd y rheilffordd rhwng Manceinion a Chaerdydd.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".